
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 213
                                                           din 28 noiembrie 2019
privind desfășurarea unui eveniment cu ocazia sărbătorilor de iarnă și punerea la dispoziția Asociației „Visit Sighișoara”, cu titlu gratuit, a terenului aparținând domeniului public din Cetatea Medievală (Piața Cetății și strada Școlii) pentru desfășurarea evenimentului, în perioada 20.12.2019 – 22.12.2019

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 31.906/14.11.2019 şi la Consiliul Local Sighișoara cu nr. 32.726/21.11.2019, de referatul de aprobare, înregistrat cu nr. 31.910/14.11.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare;

Având în vedere adresa înregistrată la Municipiul Sighişoara cu nr. 31.340/08.11.2019, prin care Asociația „Visit Sighișoara” solicită sprijin pentru organizarea în Municipiul Sighișoara a unui eveniment cu ocazia sărbătorilor de iarnă, în perioada 20.12.2019 – 22.12.2019, constând în punerea la dispoziție, a terenului aparținând domeniul public din Cetatea Medievală, respectiv Piața Cetății și strada Școlii;

Având în vedere că programul de desfășurare a evenimentului, înregistrat la Municipiul Sighişoara cu nr. 31.887/14.11.2019, depus ca anexă la adresa cu nr. 31.340/08.11.2019, cuprinde, în principal, următoarele activități care se vor a se desfășura: marșul luminilor, piața tradițională de Crăciun și un concurs interșcolar de împodobit brazi;  

Ţinând cont de prevederile art. 349 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit,
Având în vedere Raportul de specialitate al Direcției Administrarea Patrimoniului, înregistrat cu nr. 31.908/14.11.2019, prin care se propune desfășurarea unui eveniment cu ocazia sărbătorilor de iarnă și punerea la dispoziția Asociației „Visit Sighișoara”, cu titlu gratuit, a terenului aparținând domeniului public din Cetatea Medievală (Piața Cetății și strada Școlii) pentru desfășurarea evenimentului, în perioada 20.12.2019 – 22.12.2019;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și „d”, alin. (6) lit. „a”, alin. (7) lit. „d” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
H O T Ă R Ă Ş T E:

Art. 1. (1) Se aprobă desfășurarea unui eveniment dedicat sărbătorilor de iarnă, organizat de Asociația „Visit Sighișoara”, în perioada 20.12.2019 – 22.12.2019.

(2) Se aprobă ca perimetrul de desfășurare al evenimentului să cuprindă domeniul public din Cetatea Medievală, astfel: Piața Cetății și strada Școlii, potrivit planului de situație, anexa nr. 1 la prezenta hotărâre.

Art. 2. Se aprobă punerea la dispoziție, cu titlu gratuit, a terenului aparţinând domeniului public din Cetatea Medievală și anume: Piața Cetății și strada Școlii, în perioada 20.12.2019 – 22.12.2019, către Asociația „Visit Sighișoara”, în vederea desfășurării unor activități din cadrul evenimentului dedicat sărbătorilor de iarnă.

Art. 3. (1) Activitatea demonstrativă și interactivă în cadrul evenimentului se va desfășura numai în zonele din perimetrul de desfășurare al evenimentului. 

(2) În eventualitatea desfășurării de activități de comerț sau prestări servicii, pe lângă activitățile demonstrative și interactive, în cadrul evenimentului, se va percepe o taxă pentru ocuparea domeniului public, stabilită conform art. 3, lit. h) din Anexa nr. 8 la Hotărârea Consiliului Local Sighișoara nr. 267/20.12.2018 privind stabilirea impozitelor și taxelor locale pentru anul 2019, taxă pe care comercianții o vor achita la casieria Municipiului Sighișoara. De asemenea, pentru desfășurarea activității comerciale, aceștia sunt obligați să obțină autorizația de funcționare eliberată de către compartimentul de specialitate din cadrul Municipiului Sighișoara.

Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Arhitecul Șef, Direcţia Administrarea Patrimoniului, Serviciul Tehnic, Investiții - Urmărire Contracte, Monitorizare Servicii de Utilități Publice, Direcția Relaţii Publice și Comunicare, Compartimentul Protecţie Civilă, Protecția Muncii, Serviciul Public Poliţia Locală din cadrul Municipiului Sighișoara și Asociația „Visit Sighișoara”. 

Art. 5. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Buzogany Erzsebet
                                            Contrasemnează pentru legalitate

                                                                                                SECRETARUL GENERAL al municipiului,


                        Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Direcţia Administrarea Patrimoniului;
  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;
  1 ex. Direcția Relaţii Publice și Comunicare;
  1 ex. Compartimentul Protecţie Civilă, Protecția Muncii;
  1 ex. Serviciul Public Poliţia Locală;
  1 ex. Asociația „Visit Sighișoara”. 

14 ex.

B.A. 

